**Polgármesteri jelentés**

Hortobágy településen két újabb „vírusmentes” hónapot tudhatunk magunkénak.

**Június**

Önkormányzati kezdeményezésre elindult egy különleges, hiánypótló társadalmasítást előtérbe helyező folyamat. Településünkön sarkalatos és frekventált helyszínein virágültetésbe kezdtünk. Ennek üzenete az, hogy kis odafigyeléssel, hatékonyan és közös erővel szebbé tehetjük községünket.

**Július**

A TerepSzemle Stúdió, mint a Hortobágy közigazgatáshoz tartozó helyi védett területek kezelője, 2020 július 2-án a reggeli órákban észlelte, hogy a Hortobágy folyón nagyobb számban megjelentek a haltetemek és sok hal a vízfelszín közelében úszik, „pipál”.

E két jel ekkorra egyértelművé tette, hogy a folyóban kevés az oldott oxigén. Július 2-án délután tájékoztattuk a Tiszántúli Vízügyi Igazgatóságot és kértük, hogy a Borsósi zsilipet nyissák meg, a folyó északi szakaszán biztosítsanak frissítő vizet. Ez szinte azonnal meg is történt és július 4-ére a duzzasztóművi alvíz és a felvíz kiegyenlítődött. A felvízből nagy mennyiség távozott és frissitő víz is érkezett. A Szikra csatornán keresztül a Hortobágyi-Halastavakból is érkezett július 2-án és 3-án egy kisebb adag víz.

A TerepSzemle Stúdió munkatársai július 2-án délután megkezdték a folyón a folyamatos, intenzív motorcsónakos közlekedést a Mátai erdő északi része és Borsósi duzzasztó között. Egy csónak csak ezt a tevékenységet végezte egy másik pedig a szokásos turisztikai szolgáltatást folytatta, ami elég intenzív volt, így mindkét csónak sokat üzemelt a fent említett szakaszon.

A frissítő vizeknek, a folyamatos vízkeverésnek és a pénteken érkezett csapadéknak köszönhetően szombat július 4-ére javult a helyzet. Július 5-én próbaüzemmel elkezdtük egy robbanómotoros szivattyú segítségével a víz állapotának javítását.

Július 7-én elkezdődött egy 24 órás monitoring a további védekezések kidolgozása érdekében. Szintén július 7-én még egy szivattyút üzembe helyeztünk két helyi lakos (horgász) segítségével. A szivattyúk üzemeltetését jórészt önerőből és helyi lakosok támogatásából, az önkormányzat anyagi segítségével végeztük. A szivattyúk üzemeletetését a két helyi lakos és egyesületünk tagsága önkéntes munka keretében, közösen végezte.

A terület ellenőrzését a Tiszántúli Vízügyi Igazgatóság, a Hortobágyi Nemzeti Park és jómagam közösen a TerepSzemle Stúdióval július 3-án és 4-én több alkalommal végeztük. A halpusztulást az Önkormányzat helyi védett területeiért felelős szervezete jelezte a NÉBIH részére is, és tájékoztatták a hivatalt, hogy az elhullott halakat egyelőre össze tudják szedni, a Madárkórház hűtőházába kerülnek.

Július 2-7 közötti időszakban folyamatosan szedték az elpusztult halakat, melyek az alábbi fajösszetételt mutattak.

Július 8-a után már csak elvétve találtak tetemeket, melyek begyűjtése nem volt indokolt, mert ilyen mennyiség egy élővízben folyamatosan előfordulhat.

bodorka (Rutilus rutilus)                                                             4,5 kg

vörösszárnyú keszeg (Scardinius erythrophthalmus)        3 kg

karikakeszeg (Blicca bjoerkna)                                                 2,5 kg

amur (Ctenopharyngodon idella)                                           56 kg

szélhajtó  küsz  (Alburnus alburnus)                                        1 kg

dévérkeszeg (Abramis brama)                                                 47 kg

jászkeszeg (Leuciscus idus)                                                         9 kg

fehér busa (Hypophthalmichthys molitrix)                         85 kg

ezüstkárász (Carassius auratus gibelio)                                4,5 kg

compó (Tinca tinca)                                                                         1 kg

nyurgaponty (C. c. morpha hungaricus)                                               95 kg

tükörponty (Cyprinus carpio)                                                   118 kg

süllő (Sander lucioperca)                                                            62 kg

balin (Aspius aspius)                                                                     38 kg

csuka (Esox lucius)                                                                        35 kg

vágó durbincs (Gymnocephalus cernua)                                             0,2 kg

A halak tömege becslésen alapszik. Az elpusztult halakat a Madárkórház Alapítvány részére lettek átadva, emberi fogyasztásra alkalmatlan volt. A haltetemeket a Madárkórház Alapítvány feletette illetve folyamatosan feleteti a kórházban található réti sasokkal. További esetleges vizsgálatokra pedig egy pl süllőt (Sander lucioperca) külön -18C fokon tárol.

A jól szervezett összefogás és halmentés eredménye záróakkordként szintén egy társadalmi felajánlásban összpontosult.

Önkormányzatunkhoz egy jótékonysági süteményvásár megtartásával fordultak helyi lakosok, azzal a céllal, hogy a befolyt pénzből támogassuk azokat a szervezeteket, akik a halmentésben önzetlenül, fáradságot nem kímélve munkálkodtak.

Meghívást kaptam a Mátai Ménes igazgatóságától a júniusban tartott díjugrató bajnokságára. Az a megtiszteltetés érte Hortobágy Község Önkormányzatát és jómagamat is, hogy az esemény egyik fő versenyprogramjának díját településünkről nevezték el és én adhattam át.

Településünk belterületén, tehát a Kilenclyukú híd és Borsós település rész közötti szakaszon, a 33. sz. főúttól a vasútig terjedő szakaszán szúnyoggyérítést végeztünk a BM Országos Katasztrófavédelmi Főigazgatóság Gazdasági Ellátó Központ megbízásából. A kültelki településrészeken pedig önerőből végeztettünk szúnyoggyérítést.

Ezzel egyidőben, látva a közmunkaprogramban dolgozók leterheltségét, a településünk külterületi részein, elhanyagolt területein damilos kaszálással bíztunk meg külsős vállalkozókat.

Fejlesztés történt a hortobágyi Nyitnikék Óvodában. A munkálatok során az óvoda teljes épülete megújult, illetve udvarára Játékvár került.

Elindult a községünk temetőjének felújítása. E beruházás keretén belül a temető kerítésének és kapujának felújítása, illetve új közösségi hely kialakítására kerül sor.

A Debreceni Egyetemek Hallgatói Önkormányzatának elnöke hívott beszélgetésre. A megbeszélésén a közös kapcsolódási pontokról beszélünk az egyetem és településünk vonatkozásában.

Lezárult a Hajdú-Bihari Ivóvíminőség-javító program.

**Augusztus**

E hónap elején Kerekasztal beszélgetésre került sor a községünk két legnagyobb turisztikai szolgáltatójával, a Hortobágyi Nemzeti Park, illetve a Hortobágyi Természetvédelmi és Génmegőrző Nonprofit Kft. igazgatóival. A beszélgetésen vázoltuk rövid-, közép-, illetve hosszú távú terveinket. E megbeszélés keretében elindult Hortobágy Klaszter, mint turisztikai együttműködés kialakítása.

A két szervezet igazgatójával a megbeszélést követő hetekben fogadtuk a Magyar Turisztikai Ügynökség Üzletfejlesztési Igazgatóságnak képviselőit. A tárgyaláson településünk vonatkozásában beszéltünk a még ki nem aknázott lehetőségekről, várható turisztikai fejlesztésekről.

Ezzel egyidejűleg elkezdődtek a Hortobágyi Hídivásár szervezési munkái.

Emberpróbáló feladat előtt álltunk, hiszen túl azon, hogy a lakosság védelme érdekében minden járványügyi intézkedést szem előtt tartva kezdődtek a munkálatok, önkormányzati cégünk frissen megválasztott ügyvezetőjére nagy feladat hárult.

A Kormány 2020. július 30-i bejelentését követően, az akkor hatályos és érvényben maradó járványügyi intézkedések alapján 2020. augusztus 20-23-a között megrendezésre került a Hortobágyi Hídivásár.

A járványhelyzet miatt úgy határoztunk, hogy a kulturális programok elmaradnak. Helyette a megfelelő védekezésre és az évek során megszokott színvonalú, de a biztonságos távolságot megtartó Országos Kézműves - és Kirakodó Vásár szervezésére fektettünk nagy hangsúlyt.

A normál vásári rendtől eltérően, a vásártér területére kevesebb kereskedőt fogadtunk és fokozottan ellenőriztük a látogatók közötti megfelelő védőtávolság betartását. Emellett a helyszínen több fertőtlenítő pont került kialakításra.

Meghívást kaptam a Magyar Turisztikai Ügynökség által hirdetett workshopra, mely a Debrecen, Hajdúszoboszló, Hortobágy, Tisza-tó kiemelt turisztikai fejlesztési térség desztinációfejlesztési stratégiájával volt összefüggésben. Az Ügynökség megkereste a térség szakmai szereplőit, hogy megismerjék a desztinációról kialakult véleményeket.

Látogatást tett településünkre Puskás István Debrecen város alpolgármestere, akivel a közös kulturális célokról, közös események lehetőségeiről beszéltünk Hortobágy és Debrecen vonatkozásában.

Bodó Sándor államtitkár úrral, országgyűlési képviselőnkkel a következő időszak fejlesztési lehetőségeiről tárgyaltunk.

**Szeptember**

Meghívást kaptam a  "CIVIL INFO - NEA 2021" tájékoztató rendezvényre, amelyet a Miniszterelnökség Civil és Társadalmi Kapcsolatokért Felelős Helyettes Államtitkársága munkatársai tartottak. A rendezvényen tájékoztatást kaptunk a Nemzeti Együttműködési Alap (NEA) 2020. évi pályázatainak, valamint a Magyar Falu Program Falusi Civil Alap pályázat tapasztalatairól, a NEA 2020. évi normatív, illetve a 2021. évi összevont és egyszerűsített pályázatairól.

Látogatást tettem Pajna Zoltán, Hajdú-Bihar Megyei Önkormányzat Közgyűlésének elnökéhez, akivel az előttünk álló fejlesztési lehetőségeken túl az aktuálissal bíró és elmaradásban lévő Oxenweg - Magyar szürkék útja pályázat nehézségeivel.

Tolmácsoltam elnök úr felé, hogy rajtunk kívül álló okok miatt nem tudjuk teljesíteni a projektben vállaltakat. A második sikertelen közbeszerzési eljárás után a bíráló bizottsági ülésen a tagok arra tettek javaslatot, hogy próbálkozzunk egy komoly műszaki tartalom csökkentéssel. Ezt mi megtettük, majd elképzeléseinkkel és terveinkkel a Magyar Államkincstárhoz fordultunk, akik nem engedélyezték a módosítást. Ebben a gazdaságilag zavaros időben önkormányzatunk nem tudja bevállalni a jelentős többletköltséget, így elindult a folyamat a projekt visszaadására vonatkozóan.

**Veszélyhelyzet ideje alatt meghozott, lejárt határidőjű polgármesteri határozatok**

 **a 2020. május 26-től 2020. június 05-ig terjedő időszakról**

**22/2020. (V.26.) Polgármesteri Határozat**: A határozat értelmében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a 2020. január 19.-től 2020. május 26-ig terjedő időszakról szóló polgármesteri jelentést, valamint a lejárt határidejű határozatok végrehajtásáról szóló jelentést elfogadta. A kirendeltség-vezető gondoskodott a fenti határidejű határozatok végrehajtásának tényének a határozatok nyilvántartásán történő átvezetéséről.

**23/2020. (V.26.) Polgármesteri Határozat** A határozat értelmében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a Móricz Zsigmond körút és a folyópart közötti **hortobágyi 5/17 hrsz alatti utat Folyópart sétánynak nevezte el. A** közterület elnevezésével kapcsolatos döntés helyben szokásos módon történő közzététele, valamint a helyi rendeletben foglaltak szerinti szervek: így a Hajdú-Bihar Megyei Levéltár, az illetékes Okmányiroda, az illetékes földhivatal, rendőrkapitányság, postahivatal, tűzoltóság, mentőállomás, és a közmű-szolgáltatók, továbbá az érintett lakosság tájékoztatása megtörtént.

**24/2020. (V.26.) Polgármesteri Határozat**: A határozat értelmében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a 2019. évi gyermekjóléti, gyermekvédelmi feladatok ellátásáról szóló beszámolót az 1. sz. melléklet szerint elfogadta. A kirendeltség-vezető a döntésről tájékoztatta a Hajdú-Bihar Megyei Kormányhivatal Gyámügyi és Igazságügyi Főosztályát, valamint a Hajdú-Bihar Megyei Kormányhivatal Balmazújvárosi Járási Hivatalát.

**25/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester elfogadta a Hortobágyi Labdarúgó Sportegyesület pénzügyi beszámolóját a Hortobágy Község Önkormányzatától HOR/422-2/2019. számú támogatási megállapodás alapján kapott vissza nem térítendő támogatásból felhasználására vonatkozóan. A településfejlesztési és gazdálkodási csoport vezetője a döntésről tájékoztatta a Hortobágyi Labdarúgó Sportegyesület elnökét.

**26/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében a Hortobágyi Labdarúgó Sportegyesület részére 622.099,-Ft összeg támogatás biztosításáról döntött a Magyar Labdarúgó Szövetség be/SFP-38278/2020/MLSZ ügyiratszámú határozatában megítélt utánpótlás-nevelés feladatainak ellátása jogcímű támogatás önerejének biztosításához. A támogatás fedezete az önkormányzat 2020. évi költségvetésének működési célú támogatások előirányzatán biztosított. A településfejlesztési és gazdálkodási csoport vezetője a döntésről tájékoztatta a Hortobágyi Labdarúgó Sportegyesület elnökét, valamint a támogatási megállapodást is előkészítette, melynek aláírása rendben megtörtént.

**27/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében elfogadta a Hortobágyi Polgárőr Egyesület pénzügyi beszámolóját a Hortobágy Község Önkormányzatától HOR/180-2/2019. számú támogatási megállapodás alapján kapott vissza nem térítendő támogatásból felhasználására vonatkozóan. A településfejlesztési és gazdálkodási csoport vezetője a döntésről tájékoztatta a Hortobágyi Polgárőr Egyesület elnökét.

**28/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében a Hortobágyi Polgárőr Egyesület részére 2020. évre 100.000.-Ft működési támogatás biztosításáról döntött. A támogatás fedezete az önkormányzat 2020. évi költségvetésének működési célú támogatások előirányzatán biztosított. A településfejlesztési és gazdálkodási csoport vezetője a döntésről tájékoztatta a Hortobágyi Polgárőr Egyesület elnökét, valamint a támogatási megállapodást is előkészítette, melynek aláírása rendben megtörtént.

**29/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester elfogadta a Hortobágy Jövőjéért Alapítvány pénzügyi beszámolóját a Hortobágy Község Önkormányzatától 106-28/2018. számú támogatási megállapodás alapján kapott vissza nem térítendő támogatásból felhasználására vonatkozóan. A településfejlesztési és gazdálkodási csoport vezetője a döntésről tájékoztatta a Hortobágy Jövőjéért Alapítvány elnökét.

**30/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester elfogadta az Önkormányzati Tűzoltóság Balmazújváros pénzügyi beszámolóját a Hortobágy Község Önkormányzatától HOR/155-3/2019. számú támogatási megállapodás alapján kapott vissza nem térítendő támogatás felhasználására vonatkozóan. A 16/2020 (II.11.) Hö. határozat alapján Hortobágy Község Önkormányzata 2020. évi költségvetésében 1.800.000.- Ft támogatást biztosít a Tűzoltóság működéséhez. Köszönetét fejezte ki a Tűzoltóság tagjainak a lakosság és az idelátogató vendégek biztonságérzete érdekében kifejtett közreműködésükért. A településfejlesztési és gazdálkodási csoport vezetője a döntésről tájékoztatta a Balmazújvárosi Önkéntes Tűzoltóság parancsnokát, valamint a támogatási megállapodást is előkészítette, melynek aláírása rendben megtörtént.

**31/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében elfogadta a Balmazújvárosi Rendőrkapitányság beszámolóját Hortobágy község 2019. évi közbiztonsági helyzetéről. A kirendeltség-vezető a döntésről tájékoztatta a Hajdú-Bihar Megyei Rendőrkapitányságot és a Balmazújvárosi Rendőrkapitányságot.

**32/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében a hortobágyi 0903/35 alatti kivett, 1 ha 554 m2 nagyságú, közterület megjelölésű ingatlanra vonatkozóan 2020. június 1. napjától határozatlan időre bérleti jogviszony létesítéséről döntött Suhajda Tibor 4071 Hortobágy, Kónya major 2. sz. alatti lakossal. A bérleti díjat a 17/2020. (IV.28.) polgármesteri határozatban foglaltak szerint 8980.-Ft/ha +ÁFA/év összegben állapította meg. A bérleti díj emelkedését a KSH. által tárgyévet megelőző év november hónapra meghatározott infláció mértékében határozta meg, amennyiben az infláció negatív értéket ér el a bérleti díj mértéke nem kerül változtatásra. A bérleti díj évi két részletben történő megfizetéséről határozott, azzal, hogy az első félévre eső díjat minden év január 31-ig, a második félévre eső díjat július 31-ig az önkormányzat által kibocsátott számla alapján kell megfizetni. 2020. évre eső bérleti díj egyösszegű megfizetése 2020. július 31-ig esedékes. Fentiek alapján a bérleti szerződés kirendeltség-vezető általi előkészítése megtörtént, a szerződés aláírása lezajlott.

**33/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében elfogadta a - 2019. évi környezetvédelmi tevékenységről szóló, - lakossági tájékoztatót előterjesztés szerint tartalommal. A kirendeltség-vezető gondoskodott a tájékoztató Hortobágyi Híradóban történő megjelentetéséről a lakosság tájékoztatása érdekében.

**34/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében a 2020. évi környezetvédelmi és hulladékgazdálkodási intézkedési tervet megtárgyalta és azt előterjesztés szerint jóváhagyta. A polgármester megbízta a kirendeltség-vezetőt, hogy a kitűzött célok megvalósítása érdekében tegye meg a szükséges intézkedéseket, egyben felkérte, hogy a 2020. évi feladatok teljesítéséről legkésőbb 2021. május 31-ig tájékoztassa a képviselő-testületet.

**35/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében megállapította, hogy a hatályos településrendezési eszközöknek - GINOP-7.1.9-17-2018-00024 jelű „Hortobágy – Világörökségünk a Puszta” c. pályázat” megvalósulása érdekében szükségessé váló – módosítási eljárása során - az épített környezet alakításáról és védelméről szóló 1997. évi LXXVIII. törvény alapján a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet, valamint a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 20/2017. (X. 12.) sz. önkormányzati rendeletben foglaltak szerinti – a veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 143/2020. (IV. 22.) Korm. rendeletben foglalt eltérésekkel – a partnerségi véleményezést lefolytatta. Az egyeztetés során a településrendezési eszközök módosításával kapcsolatos vélemény, észrevétel nem érkezett, ezért a polgármester a partnerségi egyeztetési eljárást lezárta. Egyben kinyilvánította, hogy jelentős környezeti hatás nem várható, ezért **környezeti vizsgálat lefolytatását nem tartja szükségesnek.**

**36/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a Hortobágyi Szociális Szolgáltatónál étkeztetés ellátásban részesülő **Márta Anikó** 4071 Hortobágy, Szásztelek 68. szám alatti lakos részére a személyi térítési díjat **170,- Ft.** /ellátási nap *(bruttó*) összegben állapította meg 2020. május 01. napjától. A fenti döntés alapján az egyedi határozatot elkészült, aláírásra és az érintett részére megküldésre került.

**37/2020. (V.26.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a Hortobágyi Szociális Szolgáltatónál étkeztetés ellátásban részesülő **Pataki Ilona Andrea** 4071 Hortobágy, Jókai Mór. u. 6. szám alatti lakos részére a személyi térítési díjat **300,- Ft**./ellátási nap *(bruttó)* összegben állapította meg 2020. május 01. napjától. A fenti döntés alapján az egyedi határozatot elkészült, aláírásra és az érintett részére megküldésre került.

**38/2020. (V.26.) Polgármesteri Határozat:** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a Hortobágyi Szociális Szolgáltatónál étkeztetés ellátásban részesülő **Nagy Katalin** 4071 Hortobágy, Rózsa Sándor u. 13. szám alatti lakos részére a személyi térítési díjat **135,- Ft**./ellátási nap *(bruttó)* összegben állapította meg 2020. május 01. napjától. A fenti döntés alapján az egyedi határozatot elkészült, aláírásra és az érintett részére megküldésre került.

**39/2020. (VI.05.) Polgármesteri Határozat:** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság ügyvezetői tisztségének betöltésére pályázatot hirdetett, melynek feltételeit a határozat 1. sz. mellékletében foglaltaknak megfelelően határozta meg. A Vezetői megbízatás időtartamát 2020. július 1. napjától határozatlan időre határozta meg, 3 hónap próbaidő kikötésével. A pályázat benyújtásának határidejeként 2020. június 26. napját, a pályázat elbírálásának határidejeként pedig 2020. június 30. napját jelölte meg. A kirendeltség-vezető a határozat értelmében gondoskodott a pályázati kiírás közzétételéről és a pályázati határidő lejártát követően a pályázatokat döntés végett a képviselő-testület elé terjesztette, mely témában a képviselő-testület az **56/2020. (VI.30.) Hö.Határozatával** döntést hozott.

**Lejárt határidőjű határozatok**

**a 2020. június 30-tól 2020. szeptember 28-ig terjedő időszakról**

**15/2020. (II.11.) Hö.Határozat**: A képviselő-testület a Hortobágyi Labdarúgó Sportegyesület részére 10% önerő (900.000.-Ft) önkormányzati támogatást állapított meg, amennyiben TAO sportfejlesztési programban benyújtott pályázata nyer. A támogatási összeg 2020. évi költségvetésbe beépítése megtörtént. A pályázat benyújtása megtörtént, annak elbírálása lezajlott, az egyesület elnöke kedvező elbírálásról tájékoztatott. A képviselő-testület a **45/2020. (VI.30.) Hö.Határozatával** a 26/2020. (V. 26.) Polgármesteri határozattal elfogadott, a Hortobágyi Labdarúgó Egyesület részére megítélt 622.099.-Ft működési támogatás összegét határozatával 311.050.-Ft-ra módosította. A Hortobágyi Labdarúgó Egyesület elnökének tájékoztatása megtörtént.

**19/2020. (IV.29.) Polgármesteri Határozat**: A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester Szemere István 4071 Hortobágy, Szásztelek major 23. sz. alatti gazdálkodó hortobágyi 01981/43 hrsz., hortobágyi 01981/45 hrsz., 01981/58 hrsz. alatti ingatlanokra vonatkozó bérbeadás iránti kérelmét elutasította, a döntésről való kiértesítés megtörtént.

**20/2020. (V.11.) Polgármesteri Határozat:** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester a határozat értelmében közbeszerzési eljárást lezáró döntést hozott az „INTERREG V-A Románia-Magyarország 2014-2020 program a 6/c. pont alatt szereplő Kulturális és Természeti örökség védelme és fejlesztése beruházási prioritás „Hídtól-Hídig” című ROHU 115 azonosító számú projekttel kapcsolatos építési kivitelezési feladatok ellátásához kapcsolódóan, melynek eredménye kihirdetése megtörtént, a nyertes ajánlattevővel való, a közbeszerzési törvényben foglalt határidők betartásával, vállalkozási szerződés megkötése megtörtént, a kivitelezés folyamatban van.

**40/2020. (VI.30.) Hö.Határozat:** A képviselő-testület megtárgyalta tárgyévre vonatkozó éves ellenőrzési jelentést és az önkormányzat felügyelete alá tartozó költségvetési szerv éves ellenőrzési jelentése alapján készített éves összefoglaló ellenőrzési jelentést és azt az 1.sz. melléklet szerint, valamint a belső kontrollrendszer működéséről szóló vezetői nyilatkozatokat a határozat 2. sz. és 3. sz. melléklete szerint elfogadta.

**41/2020. (VI.30.) Hö.Határozat:** A képviselő-testület az Önkormányzat 2019. évi maradványát 597.126.705.-Ft-ban elfogadta, a maradvány még felhasználható részének: 565.783.-Ft összegnek, a dologi kiadások emelésére fordításáról határozott. A Képviselő-testület Hortobágyi Nyitnikék Óvoda 2019. évi maradványát 2.989.288.-Ft-ban elfogadta, a maradvány még felhasználható részének: 1.-Ft összegnek, a dologi kiadások emelésére fordításáról határozott.

**42/2020. (VI.30.) Hö.Határozat:** Hortobágy Község Önkormányzatának képviselő-testülete a Hortobágyi-Délibáb Nonprofit Kft. 2020. évre vonatkozó, Covid-19 járvány miatt újratervezett pénzügyi tervét megtárgyalta és előterjesztés szerint jóváhagyta.

**43/2020. (VI.30.) Hö.Határozat:** A képviselő-testület megtárgyalta és elfogadta a Hortobágyi-Délibáb Nonprofit Kft. ügyvezetőjének Sári Ádámnak az ügyvezetői tisztségről történő lemondását és a munkajogviszonyát 2020. június 30. napjával megszüntetése mellett határozott. A döntésről Sári Ádám tájékoztatása és a megszüntetéssel kapcsolatos dokumentumokat polgármester általi aláírása megtörtént.

**44/2020. (VI.30.) Hö.Határozat:** A képviselő- testület a 16/2020. (II.11.) Hö. határozattal elfogadott, Önkormányzati Tűzoltóság Balmazújváros részére megítélt 1.800.000.-Ft működési támogatás összegét határozatával 900.000.-Ft-ra módosította. Az Önkormányzati Tűzoltóság Balmazújváros elnökének tájékoztatása megtörtént.

**46/2020. (VI.30.) Hö.Határozat:**  A képviselő- testület a 28/2020. (V. 26.) Polgármesteri határozattal elfogadott, a Hortobágyi Polgárőr Egyesület részére megítélt 100.000.-Ft működési támogatás összegét határozatával 50.000.-Ft-ra módosította. A Hortobágyi Polgárőr Egyesület elnökének tájékoztatása megtörtént.

**47/2020. (VI.30.) Hö.Határozat:** A képviselő-testület pályázat kiírásáról határozott a **Hortobágyi Szociális Szolgáltató** (4071 Hortobágy, Czinege János u. 1.) **1 fő**  álláshely betöltésére, a határozat mellékletét képező pályázati kiírás szerinti tartalommal. A pályázati felhívás közzététele a [www.kozigallas.gov.hu](http://www.kozigallas.gov.hu) internetes oldalon, valamint Hortobágy Község honlapján és a Hortobágy Községi Önkormányzat hirdetőtábláján az előírások szerint megtörtént.

**48/2020. (VI.30.) Hö.Határozat:** A képviselő- testület az önkormányzat közalkalmazott szociális gondozói (4 fő) számára egyszeri juttatásról határozott a felmerült jelentős többlet munkateher elismeréseként. Az 50.000.-Ft SZÉP kártya feltöltéshez szükséges Br. 230.000.- Ft összeg fedezetét a 2020. évi költségvetésben a Működési célú kiadások terhére történő biztosításáról döntött. A polgármester gondoskodott a juttatások kifizetéséről, ezen döntésekben foglaltak átvezetésére a 2020. évi költségvetés soron következő módosításakor kerül sor.

**49/2020. (VI.30.) Hö.Határozat:** A képviselő-testület Baranyainé Fekete Ilona, a Hortobágyi Nyitnikék Óvoda intézményvezetőjének illetményét 2020. július 01. napjával az alábbi összegben és felbontásban határozta meg a jogszabályi előírásoknak megfelelően: garantált illetmény: Br. 438.480,- Ft., vezetői pótlék: (60 %) Br. 109.620,- Ft., ágazati pótlék (10 %) Br. 43.846,- Ft., Összesen: **Br**. **591.946,- Ft.** A szükséges munkáltatói és egyéb intézkedések megtétele megtörtént.

**50/2020. (VI.30.) Hö.Határozat:** A képviselő-testület a Magyar Falu Program keretében meghirdetett Eszközfejlesztés belterületi közterület karbantartására (MFP-KKE/2020) alprogramra benyújtott pályázat benyújtásával és tartalmával egyetértett, és azt a benyújtás szerinti tartalommal jóváhagyta. Ennek alapján egy JD 1026R - kompakt traktor, fűgyűjtővel és seprőgéppel típusú gép munkagép beszerzéséről határozott 14.826.996,- Ft igényelt támogatási összeggel, mely támogatás vissza nem térítendő, 100%-os támogatási intenzitású hazai támogatásnak minősül. A pályázathoz kapcsolódó nyilatkozatok polgármester általi megtétele és aláírása megtörtént.

**51/2020. (VI.30.) Hö.Határozat:** A képviselő-testület kinyilvánította, hogy a 2020. évben pályázatot kíván benyújtani lakossági víz- és csatornaszolgáltatás támogatására, a lakossági közműves ivóvízellátás, szennyvízelvezetés és – tisztítás szolgáltatás támogatása pályázati célra. A szükséges önkormányzati nyilatkozatok kiadása és a támogatásra vonatkozó igény benyújtása a Tiszamenti Regionális Vízművek Zrt. adatszolgáltatása szerinti határidőben megtörtént.

**52/2020. (VI.30.) Hö.Határozat**: A képviselő-testület a 60/2019. (VI. 28.) Hö. határozatára figyelemmel a GINOP-7.1.9.-17-00024 kódszámú, Hortobágy-Világörökségünk a Puszta című pályázathoz kapcsolódó „Építési beruházás I. – GINOP-7.1.9-17-2018-00024” tárgyú, Hortobágyi Nemzeti Park Igazgatósággal közös, a Kbt. 117. § szerint lefolytatott eljárással kapcsolatban, a víziszínpaddal kapcsolatos építési beruházásra vonatkozóan a közbeszerzési eljárás II. részét eredménytelennek nyilvánította, mert a rendelkezésére álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel. A döntésről a Hortobágyi Nemzeti Park igazgatójának és az eljárásba bevont felelős akkreditált közbeszerzési szaktanácsadónak a tájékoztatása megtörtént.

**53/2020. (VI.30.) Hö.Határozat**: A képviselő-testület megtárgyalta és elfogadta a Méliusz Juhász Péter Könyvtár 2019. évi könyvtári szolgáltatások közvetítéséről szóló beszámolóját. A döntésről a Méliusz Juhász Péter Könyvtár Megyei Szolgáltatási Osztályának polgármester általi tájékoztatása a határozat-kivonat megküldésével megtörtént.

**54/2020. (VI.30.) Hö.Határozat**: A képviselő-testület a tulajdonában álló **hortobágy 1075 hrsz-ú**,  162m2 nagyságú, kivett beépítetlen terület megjelölésű és a **hortobágyi 1076** **hrsz-ú**, 179 m2 nagyságú, kivett beépítetlen terület megjelölésű ingatlanok **Kádárné Bereczki Julianna és Kádár Imre 4060** Balmazújváros, Zene u. 10. szám alatti lakosok, **Vevők részére** 1/2-1/2-ed arányú értékesítéséről határozott **bruttó 389.763,Ft, azaz háromszáznyolcvankilencezer- hétszázhatvanhárom forint vételár összegben.** Az adásvételi szerződés aláírása és a vételár egyidejű megfizetése megtörtént.

**56/2020. (VI.30.) Hö.Határozat:** A képviselő-testület a Hortobágyi-Délibáb Nonprofit Kft. alapítója és egyedüli tagja a Hortobágyi-Délibáb Nonprofit Kft. ügyvezetői álláshelyére kiírt pályázatot eredményesnek nyilvánította. A társaság ügyvezetőjének 2020. július 1. napjától Simon Zsuzsannát nevezte ki határozatlan időre, 3 hónapos próbaidővel. Az ügyvezető munkabérét Br. 350.000.- Ft/hó összegben állapította meg. A polgármester a döntésről a pályázót értesítette és a munkajogi dokumentumokat aláírta.

**57/2020. (VI.30.) Hö.Határozat:** A képviselő-testület a Hortobágyi- Délibáb Nonprofit Kft. alapító okiratának módosításáról határozott, melynek keretén belül a társaság tevékenységi köreit kiegészítette az alábbiakkal: 8412 Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása, 9101 Könyvtári, levéltári tevékenység, 9499 M.n.s. egyéb közösségi, társadalmi tevékenység. Átvezette az ügyvezető személyében történt változást, módosította az alapító képviselőjét, mivel Hortobágy településen Jakab Ádám András polgármester került megválasztásra. Fentiek alapján a Társaság Alapító okiratának módosítását ezen alapítói határozat mellékletét képező formában elfogadta és meghatalmazta a Dr. Ács Ferenc Ügyvédi Irodát (4026 Debrecen, Péterfia u. 2. 2/9., eljáró ügyvéd: Dr. Ács Ferenc ügyvéd KASZ 36056359), hogy a Társaság 2020. június 30-ai módosításokkal egységes szerkezetbe foglalt Alapító Okiratát, a hozzá kapcsolódó létesítő okirat módosítást és a szükséges dokumentumokat elkészítse, ellenjegyezze és a Társaságot a változások cégnyilvántartáson történő átvezetése érdekében a Debreceni Törvényszék Cégbírósága előtt teljes jogkörrel képviselje. A határozat értelmében Dr. Ács Ferenc ügyvéd a fentieknek eleget tett, a polgármester a kapcsolódó okiratokat aláírta, Simon Zsuzsanna ügyvezető a szükséges dokumentumokat határidőben benyújtotta és így a változások cégnyilvántartáson történő átvezetése rendben lezajlott.

**59/2020. (VII.14.) Hö.Határozat:** Hortobágy Község Önkormányzatának Képviselő-testülete a határozat értelmében a hortobágyi 115/4 hrsz. alatt felvett, kivett, beépítetlen terület megnevezésű, 3 ha 2177 m2 nagyságú ingatlan megvásárlására vonatkozóan a Magyar Állam nevében eljáró MNV Zrt. által MNV/01/24234-6/2020. iktatószámú levélben foglalt 33.600.000,-Ft+ÁFA, azaz Harminchárommillió-hatszázezer forint +ÁFA összegű indikatív árajánlatot elfogadta. A döntésről az MNV Zrt-t a határozat kivonat megküldésével tájékoztatva lett. Az ajánlati kötöttséget tartalmazó vételi ajánlatot majd ismételt képviselő-testületnek történő előterjesztésére a későbbiekben kerül sor.

**61/2020. (VII.28.) Hö.Határozat:** A képviselő-testület a 7/2007. (V.21.) számú határozatával elfogadott, egybeszerkesztett TSZM-1/2016-1 jelű tervlap számú belterületi településszerkezeti tervlapot az előterjesztés 1. számú mellékletét képező, TSZM-1/2020/1 tervlap számú belterületi településszerkezeti tervlapon ábrázoltaknak megfelelően módosításáról határozott, azzal, hogy a 7/2007. (V.21.) számú Képviselő-testületi határozattal elfogadott, Hortobágy Község TSZM-1/2020/1 számú belterületi településszerkezeti tervlap a jelen határozattal elfogadott módosítással együttesen alkalmazandó.

**62/2020. (VII.28.) Hö.Határozat:** A képviselő-testület a **Hortobágyi Szociális Szolgáltató** (4071 Hortobágy, Czinege János u. 1.) **1 fő gondozó** álláshely Tóthné Csobán Gréta (4071 Hortobágy, Sarkadi Imre u. 3.) pályázót 2020. augusztus 01. napjától határozatlan időre, 3 hónapos próbaidő alkalmazásával gondozó munkakörben történő kinevezéséről határozott, a Kjt. szerint C fizetési osztály 2 fizetési fokozatába sorolta be Bruttó 210.600.-Ft összeg illetménnyel és Bruttó 19.338.- Ft szociális ágazati összevont pótlékkal. A pályázók – döntésnek megfelelő – kiértesítéséről, illetve a kinevezéssel kapcsolatos feladatok elvégzéséről, okiratok elkészíttetéséről a polgármester gondoskodott.

**63/2020. (VII.28.) Hö.Határozat:** A képviselő-testület a 2020/2021. nevelési évben indítható óvodai csoportok számát a Hortobágyi Nyitnikék Óvodában a gyereklétszámra tekintettel 1 óvodai csoportban határozta meg. A döntésről az intézmény vezetőjének polgármester általi tájékoztatása megtörtént.

**64/2020. (VII.28.) Hö.Határozat**: A képviselő-testület a településkép védelméről szóló 25/2017. (XII. 22.) önkormányzati rendelet 5. sz. mellékletében meghatározott, helyi jelentőségű természetvédelmi területekre vonatkozó, a Terepszemle Stúdió Környezetvédelmi, Természetvédelmi és Kulturális Egyesület (4034 Debrecen, Kiss József u. 41.) által készített felülvizsgált kezelési tervét a határozat melléklete szerinti tartalommal jóváhagyta. A döntésről az egyesület elnökének polgármester általi tájékoztatása a határozat-kivonat megküldésével megtörtént.

**65/2020. (VII.28.) Hö.Határozat:** A képviselő-testület a Hajdú-Bihari Ivóvízminőség-javító Önkormányzati Társulás (székhelye: 4130 Derecske, Köztársaság út 87.) Társulási Megállapodásának módosításáról rendelkező Módosító Okiratot – a határozat 1. mellékletét képező dokumentumban foglalt tartalommal – elfogadta. A Társulási Megállapodás módosításokkal egységes szerkezetbe foglalt okiratát – a határozat 2. mellékletét képező dokumentumban foglalt tartalommal – szintén elfogadta. A dokumentumokat a polgármester aláírta. Fenti döntésről a Hajdú-Bihari Ivóvízminőség-javító Önkormányzati Társulás Társulási Tanácsának tájékoztatása megtörtént.